<classify> HARARE, ZIMBABWE ZAIDI ya watu milioni tano nchini Zimbabwe, karibu theluthiya watu wote nchini humo wanahitaji msaada wa chakula. Shirika la Mpango wa Chakula Duniani WFP limeanzisha mchakato wa kuomba msaada wa dolamilioni 331 kwa ajili ya kuisaidia nchihiyo kupambana na athari ya ukame, kimbunga na mdororo wa uchumi. Kiongozi wa WFP, David Beasley, alisema watu wengi wapokwenye dharura ya njaa. Zimbabwe ambayo imepata kuwa Taifa linalojitosheleza kwachakula lakini kwa miaka mingi imejikuta katika hali mbaya. Mavuno ya sasa yameathiriwa na ukame pamoja na bei yachakula ambayo imepanda haraka. Upungufu wa maji pia umeathiri hali ya upatikanaji wa umemenchi nzima. Nchi hiyo pia inakabiliwa na mdororo wa fedha licha ya kutoa dola ya Zimbabwe nyinginemuongo mmoja baada ya kukubwa na mfumuko mkubwa wa bei. Tunazungumzia watu ambao wanapambana na njaa kamahatupo hapa kuwasidia, alisema kiongozi huyo wa WFP na kuongeza; Tunakabiliwa na ukame wa aina yake ambao hatujapata kuuona kwa miaka mingi,alisema Ukame huo umesababisha maji kupungua katika bwawa la Kariba,na kuathiri uzalishaji wa umeme. Matatizo hayo yanayoshuhudiwa sasa Zimbabwe msingi nikimbunga cha Idai ambacho kiliikumba nchi hiyo mapema mwaka huu. Kimbunga hicho kikubwa kiliathiri pia baadhi ya sehemunchini Malawi na Msumbiji na hivyo kuathiri Wazimbabwe takribani 570,000 nakuwaacha maelfu bila makazi. Wiki iliyopita Waziri wa Fedha wa Zimbabwe, Mthuli Ncube alisema tangu Januari Serikali ilitoa nafakakwa ajili ya familia 757,000 vijijini na mijini. Juzi Jumanne Rais wa Zimbabwe Emmerson Mnangagwa, ambayealichukua madaraka kwa kutoka kwa kiongozi aliyetawala muda mrefu nchini humo Robert Mugabe Novemba 2017, alitangaza ukame kama janga la kitaifa. Umoja wa Mataifa UN tayari umetoa dola milioni 294 kwaajili ya Zimbabwe lakini unasema unahitaji msaada zaidi wa fedha kwa kuwaathari ya ukame imeenea sehemu kubwa nchini humo.  <topic>: kimataifa 